pythainlp/thai_wikipedia_clean_20230101 huggingface dataset:
เครื่องราชอิสริยาภรณ์นักบุญไมเคิลและจอร์จ
เครื่องราชอิสริยาภรณ์นักบุญไมเคิลและจอร์จ  เป็นเครื่องราชอิสริยาภรณ์ของสหราชอาณาจักร สถาปนาขึ้นเมื่อวันที่ 28 เมษายน พ.ศ. 2361 โดยสมเด็จพระเจ้าจอร์จที่ 4 แห่งสหราชอาณาจักร ชื่อเครื่องราชอิสริยาภรณ์ตั้งขึ้นเพื่อเป็นเกียรติแก่อัครทูตสวรรค์มีคาเอลและนักบุญจอร์จ
เครื่องราชอิสริยาภรณ์นี้เดิมถูกสร้างมาเพื่อมอบให้กับเจ้าหน้าที่ทางการทหารในสงครามนโปเลียนและส่วนมากสมาชิกแห่งอิสริยาภรณ์นี้มักเป็นบุรุษ แต่ปัจจุบันเครื่องราชอิสริยาภรณ์นี้พระมหากษัตริย์หรือสมเด็จพระราชินีนาถจะพระราชทานให้กับบุรุษและสตรีทั้งชาวอังกฤษและชาวต่างประเทศที่กระทำคุณประโยชน์อย่างยิ่งในราชการแห่งสหราชอาณาจักรรวมถึงเครือจักรภพ
สมเด็จพระเจ้าจอร์จที่ 4 ซึ่งขณะนั้นกำลังเป็นเจ้าชายผู้สำเร็จราชการแทนพระองค์ได้ทรงสร้างเครื่องราชอิสริยาภรณ์นี้เพื่อรำลึกถึงเหล่าอารักขาในหมู่เกาะไอโอเนียนซึ่งขณะนั้นยังอยู่ภายใต้การปกครองของอังกฤษ และเครื่องราชอิสริยาภรณ์นี้ถูกบรรจุลงในรัฐธรรมนูญเมื่อ พ.ศ. 2360 โดยพระราชทานให้แก่ชนพื้นเมืองและเจ้าหน้าที่ในหมู่เกาะไอโอเนียนและเกาะมอลตา รวมถึงเจ้าหน้าที่ทาการทหารในสงครามนโปเลียน ต่อมาใน พ.ศ. 2404 หมู่เกาะไอโอเนียนตกอยู่ภายใต้การปกครองของประเทศกรีซ เครื่องราชอิสริยาภรณ์นี้จึงพระราชทานให้แก่ข้าราชการที่รับใช้เบื้องพระยุคลบาทของพระมหากษัตริย์หรือสมเด็จพระราชินีนาถ และสำหรับผู้กระทำคุณประโยชน์อย่างยิ่งยวดต่อองค์พระมหากษัตริย์หรือสมเด็จพระราชินีนาถ รวมถึงชาวต่างประเทศ ซึ่งผู้ว่าราชการเมืองในสหราชอาณาจักรคือสมาชิกแห่งเครื่องราชอิสริยาภรณ์นี้ และโดยส่วนมากสมาชิกเครื่องราชอิสริยาภรณ์นี้มักเป็นบุรุษ
ต่อมาใน พ.ศ. 2508 มีการแก้กฎหมายให้มีการพระราชทานเครื่องราชอิสริยาภรณ์นี้ให้แก่สตรีเป็นครั้งแรก โดยพระราชทานให้แก่อีฟลิน บาร์ค ในชั้นตริตาภรณ์เมื่อ พ.ศ. 2510
เครื่องราชอิสริยาภรณ์นี้มีทั้งสิ้นสามชั้น ดังตารางต่อไปนี้
เทริยากิ
เทริยากิ  เป็นเทคนิคการทำอาหารญี่ปุ่นวิธีหนึ่ง โดยนำอาหารที่ปรุงสุกแล้วโดยเฉพาะอาหารย่างเช่น ไก่และปลา มาคลุกกับซอสโดยผ่านความร้อน ซอสที่ใช้ที่มีส่วนผสมของโชยุ สาเก มิริง น้ำตาลทราย เรียก "ซอสทาเระ"  มีรสชาติหวาน ออกเค็มเล็กน้อย มีสีเข้มและเนื้อซอสข้น
ชื่อ "เทริยากิ" นี้มาจากรูปลักษณะพื้นผิวของอาหารมีลักษณะ "เป็นมันเงา" ("照り"; "เทริ") ซึ่งเกิดจากปริมาณน้ำตาลจำนวนมากในซอส และ "ยากิ" ("焼き") ซึ่งหมายถึง "การย่าง" เทริยากิถูกคิดค้นโดยเชฟชาวญี่ปุ่นในคริสต์ทศวรรษที่ 1700
เทริยากิญี่ปุ่น.
ในญี่ปุ่น อาหารย่างส่วนใหญ่ที่ใช้ในการทำเทริยากิ คือ เนื้อปลาย่าง และเนื้อไก่ย่าง
อเมริกันเทอริยากิ.
เทริยากิแบบอเมริกัน มักเขียนว่า "เทอริยากิ" ("teriyaki" ในภาษาอังกฤษ และ "テリヤキ" ในอักษรคาตากานะ) ได้แก่ ไก่เทอริยากิ
เทอริยากิเป็นที่นิยมในสหรัฐอเมริกา ซึ่งอย่างไรก็ตาม "เทอริยากิ" หรือ "อเมริกันเทอริยากิ" หมายถึง อาหารประเภทเนื้อสัตว์ที่ปรุงรสด้วยซอสเทอริยากิ ไม่เหมือนกับวิธีการปรุงเทริยากิของญี่ปุ่นตรงที่ไม่เน้นวิธีการปรุงคลุกผสมบนภาชนะ แต่โดยทั่วไปคือการแช่ส่วนผสมในซอสเทอริยากิล่วงหน้าแล้วปรุงอาหาร หรือการโรยทาซอสเทอริยากิบนเนื้อขณะย่างหลายครั้ง ด้วยเหตุนี้เมื่อกล่าวถึงอาหารเหล่านี้ในภาษาญี่ปุ่น จึงมักเขียนด้วยอักษรคาตากานะ
ซอสเทอริยากิ.
ในสหรัฐ พบได้น้อยครั้งที่ใช้ซอสทาเระผสมเองจากซอสถั่วเหลืองและเครื่องปรุงรสที่ใช้เช่นเดียวกับในญี่ปุ่น แต่ร้านอาหารและครัวเรือนโดยส่วนใหญ่มักใช้"ซอสเทอริยากิสำเร็จรูป" ซึ่งไม่ได้ทำจากเครื่องปรุงรสดั้งเดิมแบบญี่ปุ่น เช่น โชยุ มิริง และสาเก แต่มักผลิตด้วยส่วนผสมที่แตกต่างจาก "ซอสทาเระ" ดั้งเดิม โดยดัดแปลงส่วนผสมนอกจากซอสถั่วเหลืองและน้ำตาลที่เป็นหลักแล้ว ส่วนผสมอื่นที่ไม่เหมือนกันได้แก่ สุราฝรั่ง กระเทียม และงา บางครั้งซอสเทอริยากิในสหรัฐยังมีความหมายที่ครอบคลุมไปถึงซอสบาร์บีคิวหวาน หรือมีซอสบาร์บีคิวหวานเป็นส่วนผสมด้วย
ในสหรัฐ ซอสเทอริยากิถือกำเนิดโดย คิคโคแมน ผู้ผลิตซอสถั่วเหลืองของญี่ปุ่น ที่เริ่มขายซอสถั่วเหลืองเป็นครั้งแรกในสหรัฐอเมริกาในปี 1957 แต่ในสมัยนั้นคนอเมริกันยังไม่เข้าใจการใช้ซอสถั่วเหลือง และอาหารญี่ปุ่นยังไม่เป็นอาหารสามัญทั่วไปที่หากินได้ง่าย ยอดขายจึงซบเซา ต่อมา แทม โยชินากะ (Tam Yoshinaga) พนักงานขายชาวญี่ปุ่นรุ่นที่สองของคิคโคแมน ได้คิดค้นวิธีการปรุง "เทอริยากิ" โดยใช้ซอสถั่วเหลืองเป็นพื้นซึ่งเข้ากันได้ดีกับอาหารจานเนื้อ โดยได้รับแรงบันดาลใจจากอาหารญี่ปุ่นที่แม่ของเขาปรุง นั่นคือปลาเทริยากิ
เทริยากิเบอร์เกอร์.
เทริยากิเบอร์เกอร์เป็นแฮมเบอร์เกอร์ที่คิดค้นขึ้นในญี่ปุ่น ซึ่งไม่มีขายในร้านค้าในเครือของแมคโดนัลด์ อย่างไรก็ตามสามารถพบได้ในร้านแฮมเบอร์เกอร์อื่น เช่น คาร์ลส์ จูเนียร์ ซึ่งเป็นร้านในเครือแฮมเบอร์เกอร์รายใหญ่ของอเมริกาที่มีการจำหน่ายเบอร์เกอร์เทอริยากิตั้งแต่วันที่ 23 พฤษภาคม ค.ศ. 2007 และได้กลายเป็นรายการอาหารที่เป็นที่ยอมรับ และรวมทั้งมอสเบอร์เกอร์ (Mos Burger) ซึ่งเป็นผู้ริเริ่มการทำเบอร์เกอร์เทอริยากิ ที่นำเข้าไปในสหรัฐอเมริกาในช่วงคริสต์ทศวรรษ 1980 แต่ได้ถอนกิจการออกไปแล้ว
ไก่เทริยากิ.
ไก่เทริยากิเป็นอาหารที่ปรุงในแบบดั้งเดิมของญี่ปุ่น มักเป็นเนื้ออกไก่ซึ่งกินพร้อมข้าว ราดด้วยซอสเทริยากิรสเปรี้ยวหวาน อย่างไรก็ตามสันนิษฐานว่าไก่เทอริยามีต้นกำเนิดในเมืองซีแอตเทิล และมีการบริโภคกันอย่างแพร่หลายในสหรัฐอเมริกา
เต้าหู้เทริยากิ.
เต้าหู้เทริยากิเป็นอาหารมังสวิรัติที่ทำจากเต้าหู้ทอดให้เป็นสีเหลืองทอง แล้วคลุกกับซอสเทอริยากิในกระทะ ปรุงเต้าหู้พร้อมกับซอส เพื่อเป็นอาหารว่างหรือกินคู่กับข้าว ยังเป็นอาหารแนะนำสำหรับคนที่ไม่ชอบเต้าหู้
นิโคตินาไมด์ไรโบไซด์
นิโคตินาไมด์ไรโบไซด์ (Nicotinamide riboside, NR, SR647) เป็นสารประกอบเคมีกลุ่ม ไพริดีน-นิวคลีโอไซด์ ซึ่งเป็นโคเอนไซม์ที่ละลายน้ำได้ คล้ายกับวิตามินบี 3 ทำหน้าที่เป็นสารตั้งต้นของนิโคตินาไมด์อะดินีนไดนิวคลีโอไทด์ หรือ NAD+
นิโคตินาไมด์ไรโบไซด์ (nicotinamide β-riboside หรือ N-ribosylnicotinamide) เป็นไรโบไซด์ที่ถูกเปลี่ยนแปลงโดยเอนไซม์ไรโบซิลนิโคตินาไมด์ไคเนส (ribosylnicotinamide kinase; EC 2.7.1.22) ให้เป็นนิโคตินาไมด์อะดินีนไดนิวคลีโอไทด์ (NAD+) ผ่านทาง นิโคตินาไมด์โมโนนิวคลีโอไทด์ (nicotinamide mononucleotide, NMN):
ATP + N-ribosylnicotinamide → ADP + NMN
นิโคตินาไมด์ไรโบไซด์ (NR) ได้รับการอธิบายครั้งแรกใน พ.ศ. 2487 ว่าเป็น สารเร่งการเจริญเติบโต ("Factor V") ของแบคทีเรีย "Haemophilus influenzae" มีการอธิบายแฟกเตอร์ V ที่ทำให้บริสุทธิ์จากโลหิตว่าประกอบด้วยสารสามชนิดคือ NAD+, NMN และ NR โดยที่ NR เป็นสารที่เร่งการเจริญเติบโตของเชื้อ "H. influenzae" ได้มากที่สุด ในทางตรงกันข้าม "H. influenzae" ไม่เติบโตในอาหารเลี้ยงเชื้อที่มีกรดนิโคตินิก, นิโคตินาไมด์, ทริปโตเฟน หรือกรดแอสปาร์ติก ซึ่งก่อนหน้านี้เคยอธิบายว่าเป็นสารตั้งต้นของ NAD+
ในปี พ.ศ. 2543 การทดสอบในยีสต์ Sir2 แสดงว่า NAD+ ขึ้นอยู่กับเอนไซม์ดีอะซิติเลสของโปรตีนไลซีน โดยการสังเคราะห์ NAD+ ในยีสต์อาจดำเนินการผ่านกรดนิโคตินิกโมโนนิวคลีโอไทด์ (NAMN) เท่านั้น&lt;ref name="doi10.1128/mcb.24.3.1301-1312.2004"&gt;&lt;/ref&gt;&lt;ref name="doi10.1016/s0014-5793(02)02585-1"&gt;&lt;/ref&gt; ถ้าเอนไซม์สังเคราะห์ NAD+ จากการไฮโดรไลซ์กลูตามีนในยีสต์ถูกขจัดออก ยีสต์ยังคงสามารถเติบโตได้เมื่อมี NR
ในเวลาต่อมาได้มีการทดลองการแปลงนิโคตินาไมด์ไรโบไซด์เป็น NMN โดยเอนไซม์นิโคตินาไมด์ไรโบไซด์ไคเนส ให้ผลในหลอดทดลอง (in vitro) และในร่างกาย (in vivo)
ศักยภาพการใช้งาน.
จากการศึกษาของศูนย์ข้อมูลเทคโนโลยีชีวภาพแห่งชาติ (NCBI) ในหนูทดลองพบว่านิโคตินาไมด์ไรโบไซด์ สามารถเพิ่มความเข้มข้นของ NAD+ ในเนื้อเยื่อได้ การศึกษาอื่น ๆ แสดงให้เห็นว่าสารประกอบนี้อาจมีผลในการป้องกันโรคอัลไซเมอร์ ซึ่งอาจเนื่องมาจากการเพิ่มขึ้นของ NAD+ ในสมอง นอกจากนี้ยังแสดงให้เห็นว่าการเผาผลาญไขมันในหนูลดลง นอกจากนี้ยังช่วยลดความเสี่ยงของโรคเบาหวานและฟื้นฟูสภาพ อย่างไรก็ตาม ไม่มีผลการทดลองในมนุษย์
เทอริยากิ
แคเรนซ์ เจ้าหนูจอมป่วน
แคเรนซ์ เจ้าหนูจอมป่วน  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์ค สร้างโดย สกายเลอร์ เพจ ฉายตอนแรกเมื่อวันที่ 14 เมษายน 2014 ถึงวันที่ 24 มิถุนายน 2018
มาร์ชา พี. จอห์นสัน
มาร์ชา พี. จอห์นสัน (; 24 สิงหาคม 1945 – 6 กรกฎาคม 1992) หรือรู้จักด้วยชื่อเมื่อเกิด มัลคอล์ม ไมเคิลส์ จูเนียร์ เป็นนักเคลื่อนไหวขับเคลื่อนการปลดปล่อยเกย์ และแดรกควีนชาวอเมริกัน เธอเป็นที่รู้จักในฐานะผู้เป็นปากเป็นเสียงให้กับสิทธิเกย์ และเป็นหนึ่งในบุคคลที่มีบทบาทมากในเหตุการณ์จลาจลสโตนวอลล์เมื่อปี 1969 ถึงแม้จะมีความเข้าใจว่าจอห์นสันเป็นคนเริ่มก่อจลาจลในครั้งนั้น แต่เธอยืนยันมาตลอดว่าเธอไม่ได้อยู่ที่สโตนวอลล์ตอนจลาจลเริ่มต้นขึ้น
จอห์นสันเป็นสมาชิกรุ่นก่อตั้งของแนวหน้าปลดแอกเกย์ และร่วมก่อตั้งกลุ่มขับเคลื่อน สตรีททรานส์เสาไทท์แอ็กชั่นเรฟโวลูชันนารีส์ (S.T.A.R.) ร่วมกับเพื่อนสนิท ซิลเวีย รีเวียรา จอห์นสันยังเป็นบุคคลที่มีชื่อเสียงในแวดวงเกย์และศิลปะของนิวยอร์กซิตี ทั้งเป็นนางแบบให้กับศิลปิน แอนดี วอร์ฮอล และแสดงแดรกร่วมกับกลุ่มฮอทพีชชิส จอห์นสันยังเป็นที่รู้จักในชื่อ "นายกเทศบาลถนนคริสตอเฟอร์" เนื่องจากสามารถพบเธอซึ่งอ้าแขนต้อนรับอยู่ประจำ ๆ ได้ในย่านเกรนิชวิลเลจ ในปี 1987 ถึง 1992 จอห์นสันเคยเป็นนักขับเคลื่อนเรื่องโรคเอดส์ให้กับแอ็กตัป
เหตุการณ์สโตนวอลล์.
จอห์นสันเป็นหนึ่งในแดรกควีนคนแรก ๆ ที่ไปสโตนวอลล์อินน์หลังเริ่มยอมให้สตรีและแดรกควีนเข้าไปได้ หลังจากก่อนหน้าเป็นบาร์ชายล้วนเท่านั้น ในช่วงเช้าตรู่ของวันที่ 28 มิถุนายน 1969 เกิดเหตุจลาจลสโตนวอลล์ขึ้น โดยมีสองคืนแรกที่การจลาจลเป็นไปอย่างหนักหน่วงที่สุด การปะทะกับตำรวจยังเกิดแรงกระเพื่อมให้มีการเดินขบวนประท้วงในขุมชนเกรนิชวิลเลจต่อเนื่องเป็นสัปดาห์หลังเกิดเหตุ
จอห์นสัน, ซาซู่ โนวา (Zazu Nova) และ แจ็กกี ฮอร์โมนา (Jackie Hormona) ถูกเรียกขานกันในบรรดาผู้อยู่ในเหตุการณ์สโตนวอลล์ที่เดวิด คาร์เทอร์ (David Carter) สัมภาษณ์ในหนังสือ "Stonewall: The Riots That Sparked the Gay Revolution" ว่าเป็น "บุคคลสามคนที่ทราบว่าเคยเป็นแนวรบหน้า" ในการผลักกลับตำรวจขณะเกิดเหตุการณ์ ส่วนจอห์นสันเองปฏิเสธข้อกล่าวหาว่าเธอเป็นคนเริ่มเหตุการณ์ ในปี 1987 จอห์นสันได้เล่าถึงเหตุการณ์สโตนวอลล์ว่าตอนนั้น "[เวลา] 2:00 [เช้าวันนั้น] [...] ก็เกิดจลาจลขึ้นไปแล้ว" และยังระบุว่าอาคารของสโตนวอลล์ "ถูกเพลิงไหม้" หลังตำรวจเป็นผู้ก่อเพลิงเอง รายงานส่วนใหญ่ระบุว่าเหตุจลาจลเริ่มต้นขึ้นเมื่อเวลา 1:20 ในเข้าวันนั้น หลัง สอตร์เม เดอลาร์เวอรี น่อสู้กลับตำรวจที่พยายามจะมาจับกุมเธอในคืนนั้น
ตั้งแต่ก่อนที่หนังสือของคาร์เทอร์จะออกจำหน่าย มักมีการอ้างว่าจอห์นสัน "เขวี้ยงอิฐ" ใส่ตำรวจ คำกล่าวอ้างนี้ไม่เคยได้รับการตรวจสอบ และจอห์นสันเองก็ยืนยันว่าตอนเริ่มเกิดการปะทะกัน เธอไม่ได้อยู่ด้วย มีแต่ได้ยินว่ามีเหตุการณ์เกิดขึ้นและไปบอกซิลเวีย รีเวียรา (Sylvia Rivera) ซึ่งกำลังหลับบนม้านั่งในสวนสาธารณะหนึ่งในแถวอัปทาวน์ นอกจากนี้ มีผู้อยู่ในเหตุการณ์ที่สโตนวอลล์หลายคนยืนยันกับคาร์ทเอร์ในหนังสือว่าในจลาจลคืนที่สอง จอห์นสันปีนขึ้นไปบนเสาไฟส่องสว่างแล้วเทถุงที่ข้างในมีอิฐหนึ่งก้อนใส่รถตำรวจคันหนึ่ง โดนกระจกหน้ากันลมแตก
ไม่นานหลังพาเหรดเกย์ไพรด์ปี 1992 มีผู้พบศพของจอห์นสันลอยอยู่ในแม่น้ำฮัดสัน เจ้าหน้าที่ตำรวจสรุปผลในตอนแรกว่าเป็นการฆ่าตัวตาย แต่คนในชุมชนและเพื่อนของเธอเชื่อว่าเธอไม่ได้ฆ่าตัวตาย และตั้งข้อสังเกคว่าศีรษะของจอห์นสันมีรอยแผลขนาดใหญ่ การเสียชีวิตที่น่ากังขาของเธอเกิดขึ้นท่ามกลางสภาพที่ความรุนแรงต่อต้านเกย์กำลังถึงจุดสูงสุดในนิวยอร์กซิตี รวมถึงความรุนแรงที่เกิดจากตำรวจเองด้วย
ในเดือนธันวาคม 2002 การสอบสวนโดยตำรวจจบลงด้วยการแก้สาเหตุการเสียชีวิตของจอห์นสันจาก "ฆ่าตัวตาย" เป็น "ยังไม่ทราบ"
อดีตนักการเมืองนิวยอร์ก ทอม ดอน เป็นผู้ผลักดันให้มีการสอบสวนกรณีการเสียชีวิตของจอห์นสันใหม่ โดยระบุเหตุผลว่า "ปกติแล้ว เวลาบุคคลหนึ่งฆ่าตัวตายก็มักจะทิ้งโน๊ตไว้ แต่เธอไม่ได้ทิ้งโน๊ตไว้เลย" ในเดือนพฤศจิกายน 2012 นักเคลื่อนไหว มารายห์ ลอเพซ ประสบความสำเร็จในการเรียกร้องให้กรมตำรวจนิวยอร์กพิจารณาการเสียชีวิตของจอห์นสันใหม่ว่าอาจเป็นการถูกฆาตกรรม
ยูฟ่าเนชันส์ลีก ฤดูกาล 2022–23 ลีกเอ
ยูฟ่าเนชันส์ลีก ฤดูกาล 2022–23 ลีก เอ เป็นดิวิชันสูงสุดของ ฤดูกาล 2022–23 ของ ยูฟ่าเนชันส์ลีก, ฤดูกาลที่สามของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า. ลีกเอจะจบลงด้วย เนชันส์ลีก รอบสุดท้าย ในเดือนมิถุนายน ค.ศ. 2023 เพื่อกำหนดหาทีมแชมป์ของการแข่งขัน.
ฝรั่งเศส คือแชมป์เก่า.
ลีก เอ ประกอบด้วยสมาชิกยูฟ่าอันดับสูงสุด 16 ชาติใน รายการที่เข้าถึงยูฟ่าเนชันส์ลีก 2022–23 แบ่งออกเป็นสี่กลุ่มกลุ่มละสี่ทีม. แต่ละทีมจะได้ลงเล่นถึงหกแมตช์ภายในกลุ่มของตนเอง, โดยใช้รูปแบบ แบบพบกันหมด เหย้าและเยือน ในเดือนมิถุนายน (วันแข่งขันสี่วัน) และกันยายน ค.ศ. 2022 (วันแข่งขันสองวัน). ผู้ชนะของแต่ละกลุ่มจะได้ผ่านเข้าสู่ ยูฟ่าเนชันส์ลีก 2023 รอบสุดท้าย, และทีมอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2024–25 ลีกบี.
เนชันส์ลีก รอบสุดท้าย จะเกิดขึ้นในเดือนมิถุนายน ค.ศ. 2023 และจะลงเล่นในรูปแบบแพ้คัดออก, ประกอบไปด้วยรอบรองชนะเลิศ, นัดชิงอันดับที่สามและรอบชิงชนะเลิศ. การประกบคู่รอบรองชนะเลิศจะถูกกำหนดโดยวิธีการเปิดตัวการจับสลาก. ประเทศเจ้าภาพจะได้รับการคัดเลือกจากสี่ทีมที่ผ่านการรับรองโดยคณะกรรมการบริหารของยูฟ่า, โดยผู้ชนะในรอบชิงชนะเลิศจะได้ครองแชมป์ยูฟ่าเนชันส์ลีก.
ผู้ชนะสี่กลุ่มจะถูกจับสลากอยู่ในกลุ่มที่มีจำนวนห้าทีมสำหรับ ฟุตบอลชิงแชมป์แห่งชาติยุโรป 2024 รอบคัดเลือก (เพื่อรองรับการแข่งขัน เนชันส์ลีก รอบสุดท้าย).
ด้านล่างนี้คือการเปลี่ยนแปลงทีมของลีก เอ จาก ฤดูกาล 2020–21:
การจับสลากสำหรับเฟสลีกได้จัดขึ้นที่ ศูนย์ประชุมยูฟ่าใน นียง, ประเทศสวิตเซอร์แลนด์เมื่อวันที่ 16 ธันวาคม ค.ศ. 2021, 18:00 CET. แต่ละกลุ่มจะมีหนึ่งทีมที่มาจากแต่ละโถ.
รายชื่อโปรแกรมการแข่งขันแบบต้นฉบับจะยืนยันโดยยูฟ่าในวันที่ 17 ธันวาคม ค.ศ. 2021 ตามมาจากวันที่มีการจับสลาก.
เวลาคือ CEST , เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).
การแข่งขันทั้งหมดมี 126 ประตูที่ทำได้ใน 48 นัด สำหรับค่าเฉลี่ย ประตูต่อนัด.
คะแนนโดยรวม.
16 ทีมลีก เอ จะถูกจัดอยู่อันดับที่ 1 ถึง 16 โดยรวมในยูฟ่าเนชันส์ลีก ฤดูกาล 2022–23 เป็นไปตามกฏต่อไปนี้:
วันดี
OneD
คลองบางนางเกรง
คลองบางนางเกรง บ้างเขียนว่า คลองบางนางเกร็ง เป็นคลองลัดทางฝั่งซ้ายของแม่น้ำเจ้าพระยา ในอำเภอพระประแดงและอำเภอเมืองสมุทรปราการ จังหวัดสมุทรปราการ
ตามประวัติกล่าวว่าคลองขุดขึ้นในสมัยกรุงศรีอยุธยา ในสมัยสมเด็จพระเจ้าทรงธรรม (ครองราชย์ พ.ศ. 2154–2171) พระองค์ทรงเห็นว่าแผ่นดินตรงปากแม่น้ำเจ้าพระยามีตลิ่งงอกออกไปจึงโปรดให้ขุดคลองแยกจากแม่น้ำเจ้าพระยาเพื่อการสัญจรและขนส่ง ทั้งนี้ยังขุดคลองบางด้วนและคลองบางหมูด้วย โดยฝั่งขวาของแม่น้ำเจ้าพระยาโปรดให้ขุดคลองบางปลากด แผนที่โดยเอ็งเงิลแบร์ท เค็มพ์เฟอร์ พ.ศ. 2223 ปรากฏชื่อของ "Bantianphia" หรือ "บางเจ้าพระยา" เป็นชุมชนปากน้ำหน้าด่านตั้งอยู่ปากคลองบางนางเกรง และยังมีอาคารของทางราชการตั้งอยู่ด้วย
คลองบางนางเกรงมีปัญหาเรื่องมลพิษทางน้ำ เมื่อ่ พ.ศ. 2553 กรีนพีซเอเชียตะวันออกเฉียงใต้ประจำประเทศไทย รายงานว่าตัวอย่างน้ำที่เก็บจากคลองบางนางเกรงพบปนเปื้อนสารโนนิลฟีนอลและไตร-ไอโซ-บิวทิลฟอสเฟต (TiBP) และยังพบทองแดงและนิกเกิลสูงกว่าค่ามาตรฐานน้ำผิวดินของไทยถึง 2 เท่า นอกจากนี้ตัวอย่างตะกอนดินจากคลองบางนางเกร็งยังปนเปื้อนโครเมียม ทองแดง สังกะสี และนิกเกิลสูงที่สุดในตัวอย่างตะกอนดินทั้งหมดที่เก็บในการศึกษาครั้งนี้ โดยค่าสังกะสีและนิกเกิลมีค่าสูงกว่าค่าความเข้มข้นพื้นฐานปกติถึง 30 และ 80 เท่า ตามลำดับ
เมื่อ พ.ศ. 2564 มีการสร้างสถานีสูบน้ำบริเวณคลองบางนางเกรง เป็นจุดที่รองรับน้ำในพื้นที่เทศบาลตำบลบางเมืองและเทศบาลตำบลสำโรงเหนือจากคลองขุดสายย่อยต่าง ๆ ก่อนจะระบายลงสู่แม่น้ำเจ้าพระยา และยังมีเครื่องสูบน้ำ เครื่องคัดแยกวัชพืชและขยะ พร้อมระบบสังเกตการณ์จากกล้องวงจรปิด มาตรวัดระดับน้ำและหอสำหรับเจ้าหน้าที่ โดยมีองค์การบริหารส่วนจังหวัดสมุทรปราการได้ดำเนินการออกแบบก่อสร้างและควบคุมงานเอง แล้วเสร็จเมื่อวันที่ 25 มกราคม พ.ศ. 2564
บริเวณปากคลองเป็นที่ตั้งของวัดบางนางเกรง วัดอื่นที่ตั้งอยู่ริมคลองได้แก่ วัดบางด้วนใน และวัดสวนส้ม
คลองบางนางเกร็ง
คลองชายทะเล
คลองชายทะเล หรือ คลองใหม่ บางทีก็เรียก คลองชลประทาน เป็นคลองที่ขุดเชื่อมระหว่างคลองบางปิ้งที่อำเภอเมืองสมุทรปราการ จังหวัดสมุทรปราการ ไหลขนานชายฝั่งทะเลและถนนสุขุมวิท ผ่านอำเภอบางบ่อไปบรรจบคลองสำโรงที่อำเภอบางปะกง จังหวัดฉะเชิงเทรา ความยาวในเขตจังหวัดสมุทรปราการ 36.850 กิโลเมตร ปัจจุบันยังเป็นที่ตั้งของสถานีสูบน้ำขนาดใหญ่ 7 แห่ง
คลองชายทะเลมีบทบาทสำคัญช่วยป้องกันและแก้ไขปัญหาน้ำท่วม โดยเฉพาะในเขตพื้นที่นิคมอุตสาหกรรมและโรงงานในเขตจังหวัดฉะเชิงเทราและสมุทรปราการ รวมทั้งสนามบินสุวรรณภูมิ ทำหน้าที่เป็นบ่อพักน้ำหรือรับน้ำ กล่าวคือได้ใช้แนวถนนสุขุมวิทเป็นคันกั้นน้ำทะเลที่หนุนท่วมขึ้นมาบนชายฝั่งทะเล และใช้พื้นที่ด้านในของถนนสุขุมวิทเป็นพื้นที่พักน้ำที่ไหลมาจากตอนบน การก่อสร้างสถานีสูบน้ำตามคลองต่าง ๆ เลียบถนนสุขุมวิทตามแนวคลองชายทะเล สามารถระบายน้ำขังออกทะเล 267 ลูกบาศก์เมตรต่อวินาที ทำให้น้ำตามคลองต่าง ๆ ของพื้นที่ด้านบน ไหลลงสู่ด้านล่างได้สะดวกรวดเร็วขึ้น
คลองชายทะเลยังตัดกับสะพานน้ำยกระดับที่สร้างขึ้นจากแนวพระราชดำริของ พระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2546 เปิดใช้อย่างเป็นทางการ เมื่อ พ.ศ. 2553
สโลโบดาน มิโลเซวิค
เหตุการณ์รถไฟขนส่งสินค้าชนรถบัสคณะกฐิน พ.ศ. 2563
รายชื่อผู้ถือธงชาติไลบีเรียในโอลิมปิก
รายชื่อผู้ถือธงที่ได้เป็นตัวแทนของประเทศไลบีเรียในการแข่งขันกีฬาโอลิมปิก
ผู้ถือธงจะถือธงประจำชาติของประเทศของตนในพิธีเปิดการแข่งขันกีฬาโอลิมปิก
ทวงคืน  เป็นภาพยนตร์ไทยแนวโรแมนติกคอมเมดี-สยองขวัญ ของค่ายเอ็ม พิคเจอร์ส และเลเซอร์แคท เป็นผลงานกำกับภาพยนตร์เรื่องที่ 4 ของวรเวช ดานุวงศ์ ซึ่งยังได้นำแสดงในภาพยนตร์เรื่องนี้ ร่วมด้วยอังศุมาลิน สิรภัทรศักดิ์เมธา, กวี ตันจรารักษ์, สมชาย เข็มกลัด, และ เศรษฐพงศ์ เพียงพอ เข้าฉายในวันที่ 13 กรกฎาคม พ.ศ. 2565
เรือบรรทุกเครื่องบินฮิริว
เรือบรรทุกเครื่องบินฮิริว  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น โดยเธอมีส่วนร่วมในการโจมตีเพิร์ลฮาร์เบอร์, ยุทธการที่เกาะเวก และการทิ้งระเบิดดาร์วิน
เรือฮิริวเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือฮิริวและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์ เครื่องบินดำดิ่งทิ้งระเบิดจากเรือยอร์กทาวน์และเอนเทอร์ไพรซ์ได้จมเรือฮิริว การสูญเสียของฮิริวและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
สพันจ์บ็อบ สแควร์แพนส์ (ตัวละคร)
ตำบลโคกกลาง (อำเภอประทาย)
โคกกลาง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกกลาง
ตำบลโคกกลาง แบ่งการปกครองออกเป็น 9 หมู่บ้าน คือ
ตำบลเมืองโดน
เมืองโดน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองโดน ตั้งอยู่ห่างจากอำเภอประทาย ประมาณ 17 กิโลเมตร
ตำบลเมืองโดน แบ่งการปกครองออกเป็น 7 หมู่บ้าน คือ
ตำบลเมืองปัก
เมืองปัก เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองเมืองปัก และ เทศบาลตำบลปักธงชัย
พื้นที่ของตำบลเมืองปัก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลตะขบ
ตะขบ เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ องค์การบริหารส่วนตำบลตะขบ
พื้นที่ของตำบลตะขบ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
โอริออล
โอริออล หรือ โอเรล (; , lit. "eagle") หรือที่รู้จักในชื่อ โอริออล (Oriol) เป็นนครและศูนย์กลางการปกครองของแคว้นโอริออล ตั้งอยู่บนแม่น้ำโอกา ประมาณ 368 กิโลเมตร (229 ไมล์) ทางตะวันตกเฉียงใต้ของมอสโก เป็นส่วนหนึ่งของเขตสหพันธ์กลาง และ เขตเศรษฐกิจกลาง
เขตเวลา.
โอริออลมีเขตเวลาเดียวกับมอสโก (เวลามอสโก) เวลาเทียบกับ UTC คือ +3.00 18
โอริออลตั้งอยู่ริมฝั่งแม่น้ำโอคาและแม่น้ำสาขาออร์ลิก ในที่ราบสูงรัสเซียกลางของที่ราบยุโรปตะวันออก ห่างจากมอสโกไปทางตะวันตกเฉียงใต้ประมาณ 368 กิโลเมตร (229 ไมล์)
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Dfb") ฤดูหนาวอากาศหนาวปานกลางและเปลี่ยนแปลงได้ ครึ่งแรกนุ่มนวลกว่า รองลงมามักจะอุ่นขึ้น ฤดูร้อนอากาศอบอุ่น ในปีที่แยกจากกัน อาจมีฝนตกหรือร้อนและแห้งแล้ง
Oryol
ตำบลลำนางแก้ว
ลำนางแก้ว เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ เทศบาลตำบลลำนางแก้ว
พื้นที่ของตำบลลำนางแก้ว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
เรียซัน
เรียซัน  เป็นเมืองที่ใหญ่ที่สุดและศูนย์กลางการปกครองของแคว้นเรียซัน ประเทศรัสเซีย เมืองนี้ตั้งอยู่ริมฝั่งแม่น้ำโอกา ในภาคกลางของรัสเซีย ห่างจากกรุงมอสโกไปทางตะวันออกเฉียงใต้ 196 กิโลเมตร (122 ไมล์) เรียซันเป็นหนึ่งในเมืองที่เก่าแก่ที่สุดของรัสเซีย
จากการสำรวจสำมะโนประชากรปี ค.ศ. 2010 เรียซันมีประชากร 524,927 คน เพิ่มขึ้นจาก 521,560 ในปี พ.ศ. 2545 ทำให้เป็นเมืองที่มีประชากรมากที่สุดอันดับ 33 ของรัสเซีย และเป็นเมืองที่มีประชากรมากที่สุดอันดับ 4 ในภาคกลางของรัสเซีย รองจากมอสโกว โวโรเนจ และยาโรสลาฟล์
เมืองเก่าซึ่งปัจจุบันถูกตั้งชื่อว่า สตาปายาเรียซัน  ตั้งอยู่ 50 กิโลเมตรทางตะวันออกของเรียซันสมัยใหม่ในช่วงปลายยุคกลาง และทำหน้าที่เป็นเมืองหลวงของอาณาเขตของเรียซันจนถึงการรุกรานของมองโกลในจักรวรรดิรุสเคียฟในปี พ.ศ. 1237 ระหว่างการล้อมเรียซัน มันกลายเป็นหนึ่งในเมืองแรกในรัสเซียที่ถูกปิดล้อมและถูกทำลายจนหมดสิ้น ต่อมาเมืองหลวงถูกย้ายไปที่ เพอรีสลาฟล์-รีซานสกี  และต่อมาเปลี่ยนชื่อเป็น เรียซัน ตามคำสั่งของเยกาเจรีนามหาราชินี ในปี ค.ศ. 1778 อย่างไรก็ตาม โอลด์เรียซัน ไม่เคยสร้างขึ้นมาใหม่
เมืองนี้เป็นที่รู้จักในชื่อ เรียซันเครมลิน ซึ่งเป็นพิพิธภัณฑ์ประวัติศาสตร์ พิพิธภัณฑ์พอซฮาโลสติน พิพิธภัณฑ์ศิลปะที่เก่าแก่ที่สุดแห่งหนึ่งในรัสเซีย พิพิธภัณฑสถาน-มรดกนักวิชาการ ไอ.พี. พาฟลอฟ; และพิพิธภัณฑ์การบินระยะไกลเรียซัน
Ryazan
ตำบลบ่อปลาทอง
บ่อปลาทอง เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ เทศบาลตำบลบ่อปลาทอง
พื้นที่ของตำบลบ่อปลาทอง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลธงชัยเหนือ
ธงชัยเหนือ เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองเมืองปัก และ องค์การบริหารส่วนตำบลธงชัยเหนือ
พื้นที่ของตำบลธงชัยเหนือ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลโคกไทย (อำเภอปักธงชัย)
โคกไทย เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกไทย ตั้งอยู่ห่างจากอำเภอปักธงชัย ประมาณ 8 กิโลเมตร
ตำบลโคกไทย แบ่งการปกครองออกเป็น 11 หมู่บ้าน คือ
ตำบลสำโรง (อำเภอปักธงชัย)
สำโรง เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำโรง ตั้งอยู่ห่างจากอำเภอปักธงชัย ประมาณ 13 กิโลเมตร
ตำบลสำโรง แบ่งการปกครองออกเป็น 10 หมู่บ้าน คือ
ตาต่อไปคือคุณ
กลรักรุ่นพี่
กลรักรุ่นพี่  เป็นซีรีส์ที่สร้างจากนิยายชื่อเดียวกันของ FADDIST หรือ ปอฝอ ที่ประสบความสำเร็จจากการถูกสร้างให้เป็นมินิซีรีส์ในโปรเจกต์ En of Love รักวุ่น ๆ ของหนุ่มวิศวะ ซึ่งกลรักรุ่นพี่นั้นออนแอร์เป็นเรื่องที่สองต่อจากเรื่องวิศวะมีเกียร์น่ะเมียหมอ ในปี พ.ศ. 2563 ซึ่งกำกับการแสดงโดย นันทฤทธิ์ ธรรมประชา และ กานต์พิชชา สินเลิศพัฒนะ อำนวยการผลิตโดย Studio WabiSabi ต่อมาในปี พ.ศ. 2564 กลรักรุ่นพี่ถูกนำมาขยายเนื้อเรื่องเป็นซีรีส์ภาคเต็มอีกครั้ง ซึ่งกำกับการแสดงโดย ผดุง สมาจาร อำนวยการผลิตโดย WeTV นำแสดงโดย อานันท์ ว่อง (หยิ่น) และ วนรัตน์ รัศมีรัตน์ (วอร์) โดยเป็นเรื่องราวเกี่ยวกับความรักอันยุ่งเหยิงของหนุ่มวิศวะปีสามอย่าง วี และ มาร์ค หนุ่มวิศวะปีหนึ่ง ที่มีสัมพันธ์ต่อกันจนความรักของทั้งคู่เริ่มก่อตัวขึ้น แต่แล้วก็ต้องสะดุดเมื่อ พลอย แฟนสาวของวีที่คบกันมานานเข้ามาทำให้วีเกิดความสับสน ความไม่ชัดเจนเกิดขึ้นในความสัมพันธ์ จนเหนือรุ่นพี่อีกคนและแพ๊คแฟนเก่าของมาร์คที่หวังจะรีเทิร์นอีกครั้งเข้ามายืนอยู่กลางความสัมพันธ์ที่ซับซ้อนครั้งนี้
กลรักรุ่นพี่เป็นซีรีส์หนึ่งในสิบสามเรื่องที่ถูกเปิดตัวขึ้นในโปรเจกต์ "WeTV ORIGINAL REVEAL 2022 LINEUP" ที่จัดขึ้นโดย WeTV ในวันที่ 21 กันยายน พ.ศ. 2565 และมีกำหนดการออกอากาศตอนแรกทาง WeTV และในโรงภาพยนตร์ เมเจอร์ ซีนีเพล็กซ์ รัชโยธิน ในวันที่ 18 มิถุนายน พ.ศ. 2565
นักแสดงและบทบาท.
ด้านล่างนี้คือนักแสดงที่แสดงในซีรีส์
ตำบลดอน (อำเภอปักธงชัย)
ดอน เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอน ตั้งอยู่ห่างจากอำเภอปักธงชัย ประมาณ 10 กิโลเมตร
ตำบลดอน แบ่งการปกครองออกเป็น 12 หมู่บ้าน คือ
จั่วเกิ่ว
จั่วเกิ่ว  หรือ เกิ่วเหฺญิตบ๋าน (; "สะพานญี่ปุ่น") เป็นสะพานเดินเท้าที่บนสะพานมีศาลเจ้าตั้งอยู่ สะพานตั้งอยู่ในโห่ยอาน จังหวัดกว๋างนาม ประเทศเวียดนาม สะพานมีความยาว 18 เมตร กว้าง 3 เมตร ปลายตอนเหนือของสะพานมีศาลเจ้าตั้งอยู่ โดยมีทางเข้าศาลอยู่กลางสะพาน
ศาลเจ้าบนจั่วเกิ่วประดับประดาอย่างวิจิตรด้วยสังคโลก ในศาลมีรูปปั้นลิงและสุนัข แทนปีที่เริ่มสร้างและปีนักษัตรที่สร้างเสร็จตามลำดับ ในอดีต ศาลเจ้านี้บูชาเทพเจ้าเจิ๊น หวู และมีเทศกาลฉลองเป็นประจำทุกวันที่ 20 ของเดือน 7 ตามระบบจันทรคติ
ในศตวรรษที่ 16 มีวาณิชชาวญี่ปุ่นเริ่มมาตั้งรกรากในเมืองท่าโห่ยอาน ในปี 1593 วาณิชกลุ่มหนึ่งสร้างสะพานที่มีหลังคาคลุมข้ามคลอง สะพานสร้างเสร็จในปี 1595 และเป็นทางข้ามเชื่อมต่อชุมชนญี่ปุ่นกับชาวจีนที่อยู่อีกฝั่งหนึ่ง ในปี 1653 ชาวญี่ปุ่นในโห่ยอานสร้างศาลเจ้าบนสะพานเพื่อสงบปีศาจนามาซู (Namazu) ซึ่งเชื่อกันว่าทำให้เกิดแผ่นดินไหว
ในการเดินทางเยี่ยมเยียนโห่ยอานในปี 1719 เหงียน ฟุก จู ตั้งชื่อสะพานว่า "ลายเหวียนเกี่ยว" แปลว่า "สะพานที่ต้อนรับแขกจากไกลโพ้น" ตามปีที่ระบุบนหลังคาหรือบนจารึกที่หัวสะพาน สะพานได้รับการสร้างขึ้นใหม่ในปี 1817 แต่ไม่เป็นที่ทราบแน่ชัดว่าในการนั้นได้สร้างศาลเจ้าใหม่ด้วยหรือไม่ ศาลเจ้ามีบันทึกว่าสร้างใหม่ในปี 1817, 1865, 1915 และ 1986 ซึ่งตลอดทุกครั้งก็จะค่อย ๆ นำเอาองค์ประกอบสถาปัตยกรรมแบบจีนและเวียดนามเข้ามาใช้แทนที่องค์ประกอบแบบญี่ปุ่น
Chua Cau Temple Bridge
Chùa Cầu
ธันเดอร์โบลท์ส (หนังสือการ์ตูน)
ธันเดอร์โบลท์ส  เป็นทีมตัวเอกปฏิลักษณ์จากมาร์เวลคอมิกส์
เรื่องสมคบคิดบีเลอเฟ็ลท์
เรื่องสมคบคิดบีเลอเฟ็ลท์ ( หรือ , ) เป็นทฤษฎีสมคบคิดเชิงเสียดสี ที่บอกว่าเมืองบีเลอเฟ็ลท์ในประเทศเยอรมนีไม่มีอยู่จริง แต่เป็นภาพลวงตาและโฆษณาชวนเชื่อที่สร้างขึ้นโดยอำนาจหลายกลุ่ม เรื่องสมคบคิดนี้เริ่มต้นครั้งแรกในยูสเน็ตเยอรมันในปี 1994 และกลายมาเป็นส่วนหนึ่งของการตลาดของเมือง และอังเกลา แมร์เคิล นายกรัฐมนตรีเยอรมนี ยังเคยพูดถึงเรื่องสมคบคิดนี้
เรื่องสมคบคิดนี้ระบุว่าเมืองบีเลอเฟ็ลท์ (ประชากร 341,755 คน ) ซึ่งอยู่ในรัฐนอร์ทไรน์-เว็สท์ฟาเลิน ไม่มีอยู่จริง เป็นเพียงเรื่องชวนเชื่อที่สร้างขึ้นโดยกลุ่มคนหรือคนที่เรียกว่า "ซี" (; "พวกมัน/พวกเขา" ในภาษาเยอรมัน เขียนเป็นอักษรพิมพ์ใหญ่ทุกตัว) ซึ่งสร้างเรื่องนี้ขึ้นภายใต้ความร่วมมือกับรัฐบาลเพื่อสร้างภาพลวงตาว่าเมืองนี้มีอยู่
ทฤษฎีนี้เสนอคำถามไว้สามข้อ: